એક સ્ત્રીમાં સુંદરતા કે દયાભાવના શું વધુ મહત્વનું છે? મોટા ભાગના લોકો સુંદરતા કહેશે. પરંતુ આજના યુવાનો સ્ત્રીમાં સુંદરતા નહીં પરંતુ સારા સ્વભાવની અપેક્ષા રાખતા હોય છે. પુરુષો સ્ત્રીના દયાળુ સ્વભાવને વધુ પસંદ કરતા હોય છે. હવે પુરુષોની માનસિકતા બદલાઇ છે, તેમના વિચારોમાં ચેન્જ આવ્યો છે. સુંદરતા તો મેકઅપ કરવાથી પણ મળી જશે પરંતુ દયાળુ અને સારો સ્વભાવ નહીં મળે. તમારો કઠોર, એટિટ્યુડ અને ઇગોથી ભરેલો સ્વભાવ તમે મેકઅપમાં નહીં છૂપાવી શકો. તમે સુંદર છો તો એ ઇશ્વરની દેન છે અને એના માટે તમારે ખુશ પણ થવું જોઇએ પરંતુ જો સુંદરતાની સાથેસાથે તમારો સ્વભાવ પણ સુંદર છે તો તમારે ખુશ નહીં પરંતુ ઇશ્વરનો આભાર માનવો જોઇએ. કારણ કે એ ખૂબ ઓછા લોકોમાં જોવા મળતો હોય છે.